
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 261
                                                           din 25 noiembrie 2021
privind neexercitarea dreptului de preemţiune pentru apartamentul VI din imobilul - monument istoric „Casa Schuller von Rosenthal”, cod LMI: MS-II-m-A-15960, situat în Municipiul Sighişoara, 

str. Hermann Oberth, nr. 37

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 32.275/12.11.2021 şi la Consiliul Local Sighișoara cu nr. 32.904/18.11.2021, de referatul de aprobare, înregistrat cu nr. 32.278/12.11.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările următoare;

Având în vedere cererea înregistrată la Municipiul Sighişoara cu nr. 30.914/01.11.2021, prin care domnul Sîmbotelecan Eronim solicită neexercitarea dreptului de preemțiune asupra imobilului, situat în Municipiul Sighișoara, str. Hermann Oberth, nr. 37, ap. VI, motivat de faptul că dorește înstrăinarea acestuia;

Având în vedere adresa Ministerului Culturii prin Direcția Județeană pentru Cultură Mureș cu nr. 174/II/08.10.2021, prin care această instituție nu își exercită dreptul de preemțiune pentru apartamentul VI din imobilul, situat în intravilanul Municipiului Sighişoara, str. Hermann Oberth, nr. 37 (teren 61 mp. din 785 mp. și construcție Sd 42,14 mp. și Su 30 mp.), județul Mureș, înscrise în Cartea Funciară nr. 50701-C1-U2, parte componentă a monumentului istoric „Casa Schuller von Rosenthal”, având cod LMI: MS-II-m-A-15960;

Având în vedere adresa Consiliului Județean Mureș cu nr. 29.236/26.10.2021, înregistrată la Municipiul Sighișoara cu nr. 30.694/28.10.2021, rectificată prin adresa cu nr. 31.685/18.11.2021, înregistrată la Municipiul Sighișoara cu nr. 33.148/22.11.2021, prin care această instituție nu își exercită dreptul de preemțiune pentru parte din imobilul – apartament VI, situat în Municipiul Sighişoara, str. Hermann Oberth, nr. 37 (teren 61 mp. din 785 mp. și construcție Sd 42,14 mp. și Su 30 mp.), înscris în C.F. nr. 50701-C1-U2 Sighișoara, cod LMI: MS-II-m-A-15960, „Casa Schuller von Rosenthal”, la prețul de 35.000 euro;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare, care reglementează modul de exercitare a dreptului de preemţiune al statului sau al autorităţilor locale, după caz, în situaţia ofertelor de vânzare ale proprietarilor, persoane fizice sau juridice de drept privat;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 2 din Hotărârea Consiliului Local Sighişoara nr. 77/30 aprilie 2009 privind exercitarea/neexercitarea dreptului de preemţiune la ofertele proprietarilor, persoane fizice sau juridice de drept privat, care intenţionează să vândă imobile înscrise în lista monumentelor istorice;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 32.276/12.11.2021, prin care se propune neexercitarea dreptului de preemţiune asupra apartamentului VI din imobilul, situat în Municipiul Sighişoara, str. Hermann Oberth, nr. 37, județul Mureș (teren 61 mp. din 785 mp. și construcție Sd 42,14 mp. și Su 30 mp.), înscris în Cartea Funciară nr. 50701-C1-U2, parte componentă a monumentului istoric „Casa Schuller von Rosenthal”, având cod LMI: MS-II-m-A-15960;
Având în vedere amendamentul formulat în plenul şedinţei ordinare a Consiliului Local Sighişoara de către domnul viceprimar și consilier local Burghelea Bogdan - Ioan, amendament însuşit şi votat de către toți membrii Consiliului Local Sighişoara;
               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1) și alin. (14), art. 139 alin. (1) şi a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. Municipiul Sighişoara nu îşi exercită dreptul de preemţiune asupra apartamentului VI din imobilul, situat în Municipiul Sighişoara, str. Hermann Oberth, nr. 37, județul Mureș (teren 61 mp. din 785 mp. și construcție Sd 42,14 mp. și Su 30 mp.), înscris în Cartea Funciară nr. 50701-C1-U2, parte componentă a monumentului istoric „Casa Schuller von Rosenthal”, având cod LMI: MS-II-m-A-15960.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al primarului.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Stanciu Mihai Ioan                  
                                              Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  2 ex. domnul Sîmbotelecan Eronim.
10 ex.  
B.A. 
